text: Frostklar fredag morgen - flot forårsdag forude
  24 marts 2017 kl. 05.51
  Der er frostgrader i det allermeste af Syd og Sønderjylland fredag morgen. Når solen får magt, venter en flot forårsdag.
  Koldest har det været ved Skrydstrup, mens der langs vestkysten kun har været temperaturer lige over frysepunktet. Den kolde morgen kan betyde glatte veje og måske stedvis rimtåge.
  Ellers bliver det en fredag med tørt vejr med en del sol. Temperaturen når op omkring de 10 grader i eftermiddag, og vinden bliver svag til jævn fra nordvest og vest., så der er udsigt til en smuk forårs-fredag.
  
  